Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 2 Pv 110/10/2201	Dunajská Streda, 31.8.2012
EEČ : 2-16-113-2012

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 10. 03. 2011 v čase od 16.00 hod. do 18.30 hod. spoločne s obv. XXXXX v katastri obce XXXXX, okr. XXXXX, v areály miestneho futbalového štadiónu spoločným konaním násilím vnikli do budovy bufetu zv. Eszem-iszom bez súpisného čísla a to tým spôsobom, že doposiaľ nezisteným predmetom odstránili visiaci zámok na jednokrídlových mrežných dverách oplotenia, tak sa dostali k budove bufetu, kde bez použitia násilia sa dostali do riadiacej miestnosti, v ktorej nezisteným predmetom poškodili rozvodnú skrinku svetelného ukazovania, ďalej prešli k druhej miestnosti, kde nezisteným predmetom vypáčili drevené jednokrídlové dvere v oblasti zámkového mechanizmu, v uvedenej miestnosti nezisteným predmetom odstránili a odcudzili vodovodnú rúru o dĺžke 3 m s 2 ks batériami, potom prešli k tretej miestnosti, kde nezisteným predmetom vypáčili drevené jednokrídlové dvere v oblasti zámkového mechanizmu, kde poškodili aj zárubňu dverí, z uvedenej miestnosti vyniesli mrazničku zn. Gomark o objeme 240 l, ktorú mrazničku nezisteným predmetom poškodili a to tým spôsobom, že odmontovali zadné mrežovanie, vybrali kompresor a odtokový systém, ďalej prešli k vydávacej miestnosti, kde vypáčili drevené jednokrídlové dvere v oblasti zámkového mechanizmu, kde poškodili aj zárubňu dverí, pričom boli prichytení členom miestneho športového družstva, čím pre Obecný úrad XXXXX spôsobili škodu krádežou vo výške XXXXX,- € a škodu poškodzovaním vo výške 615,- € podľa vyčíslenia škody.

 	
lebo je trestné stíhanie neprípustné podľa § 9 odsek 1 písmeno d
Odôvodnenie:
Poverený príslušník obvodného oddelenia PZ v Dunajskej Strede uznesením číslo ČVS:ORP-299/DS-DS-2011 zo dňa 11.3.2011 podľa § 206 ods. 1 Trestného poriadku vzniesol obvinenie XXXXX pre prečin krádeže spolupáchateľstvom podľa § 212 ods. 2 písm. a) , § 20 Trestného zákona a iné, ktorý sa mal stať na tom skutkovom základe ako je uvedené vo výrokovej časti tohto uznesenia. 

	V priebehu prípravného konania bol vypočutý spolu obvinený XXXXX, ktorý sa k predmetnému skutku priznal a taktiež uviedol, že predmetný skutok spáchal po vzájomnej dohode s obvineným XXXXX. Do vyšetrovacieho spisu boli zabezpečené aj svedecké výpovede poškodenej strany a to Obecný úrad, XXXXX a listinné dôkazy. Uvedenými dôkazmi bolo preukázané, že obvinený  XXXXX sa dopustil trestného činu, za ktorý mu bolo vznesené obvinenie.

	V priebehu vyšetrovania bolo do vyšetrovacieho spisu zabezpečené oznámenie o úmrtí (č.l. 371) matričného úradu v Lehniciach zo dňa 3.2.2012 vydaný na meno XXXXX, v ktorom je uvedený dátum úmrtia obvineného : 28.11.2011.

Podľa § 9 ods. 1 písm. d) Trestného poriadku je trestné stíhanie neprípustné proti tomu kto zomrel.
   
	Z vyššie uvedených dôvodov som preto rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do 3 dní od jeho doručenia na Krajskú prokuratúru v Trnave cestou označenej prokuratúry. Sťažnosť má odkladný účinok.  

XXXXX
prokurátor